ROMÂNIA                                                                   


SE APROBA,

PRIMĂRIA MUNICIPIULUI TIMISOARA                               P R I M A R             

DIRECŢIA URBANISM




Dr. Ing. GHEORGHE CIUHANDU
SERVICIUL PLANIFICARE URBANĂ

Nr.U32005-000519/ 09.02.2005
REFERAT
privind aprobarea Planului Urbanistic de Detaliu “Zonă rezidenţială
 Calea Buziaşului - IV”, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara, Planului Urbanistic Zonal Calea Urseni – Buziaşului aprobat prin HCL 50/1999,  Planului Urbanistic Zonal Calea Buziaşului aprobat prin HCL 327/2000, Planului Urbanistic de Detaliu „Extindere zonă rezidenţială cu funcţiuni complementare” aprobat prin HCL 192/2004;


Având în vedere solicitarea înregistrată cu nr. U32005-000519/ 08.02.2005 privind aprobarea Planului Urbanistic de Detaliu “Zonă rezidenţială Calea Buziaşului - IV”, Timişoara;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Zonă rezidenţială Calea Buziaşului - IV”, Timişoara. Planul Urbanistic de Detaliu este elaborat de proiectant S.C. Neo Draft SRL, proiect nr. 102/2004, la cererea beneficiarilor, proprietari ai terenului.
Terenul studiat în cadrul P.U.D. este situat în intravilanul extins al municipiului Timişoara, în zona de sud a Căii Buziaşului. Zona în care este situat terenul este o zonă de locuinţe şi funcţiuni complementare, în regim de înălţime P-P+2, respective peste P+2, cu caracter preponderant rezidenţial.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Prin P.U.D. – “Zonă rezidenţială Calea Buziaşului - IV”, Timişoara se propune lotizarea terenului studiat pentru funcţiunea de locuinţe şi parţial funcţiuni mixte de locuinţe şi servicii, precum şi realizarea drumurilor de deservire şi echiparea tehnică aferentă.
Suprafaţa totală studiată în cadrul P.U.D. este de 46.000 mp. şi este proprietatea privată a lui Ciorîcă Marin Eugen şi Ciorîcă Luminiţa având nr. topo. A 1503/1/13, înscris în CF nr. 135139 cu suprafaţa de 23.000 mp.  şi a lui Gavra Nicolae şi Gavra Raluca., având nr. topo A 1504/1/14, înscris în CF nr. 135219, cu suprafaţa de 23.000 mp.

Parcelele care fac obiectul P.U.D. vor fi scoase din circuitul agricol pe cheltuiala proprietarilor, după aprobarea prezentei documentaţii.

Accesul pe parcele se va face din Calea Buziaşului prin extinderea drumului propus prin documentaţiile aprobate anterior: P.U.Z. Calea Urseni – Buziaşului aprobat prin HCL 50/1999,  P.U.Z. Calea Buziaşului aprobat prin HCL 327/2000 şi P.U.D. „Extindere zonă rezidenţială cu funcţiuni complementare” aprobat prin HCL 192/2004. Extinderile drumurilor existente din zona studiată vor trece în domeniul public al municipiului Timişoara, în conformitate cu declaraţiile notariale autentificate sub nr. 493/07.02.2005 şi nr. 486/07.02.2005. Autorizarea oricăror lucrări de construire în conformitate cu prezentul PUD, se va face după ce drumurile prevăzute vor fi domeniu public.
Indicii propuşi prin prezenta documentaţie sunt:

Pentru zona de locuinţe şi funcţiuni complementare: 


POT maxim = 40 % 

CUT maxim = 0,8

Regim maxim de înălţime P+2E +M
Pentru zona mixtă:

POT maxim = 60 % 


CUT maxim = 1,8
 
Regim maxim de înălţime P+6E+M

Prin această documentaţie se propune şi translatarea parţială a zonei verzi situată pe parcela cu nr. topo A 1504/1/13, prevăzută conform PUG Timişoara şi PUZ Calea Urseni – Buziaşului, pe parcela cu nr. topo A 1504/1/18, A 1504/1/19 şi A 1504//1/20, care sunt afectate de reţele de transport şi distribuţie gaze naturale (înaltă şi medie presiune), neputând fi utilizate pentru construcţii. Aceste parcele vor face obiectul unei alte documentaţii de urbanism P.U.Z, pentru parcelarea terenului respectiv şi detalierea funcţiunilor din zonă (a fost solicitat C.U.).

Prin această operaţiune, suprafaţa de spaţii verzi pe ansamblul zonei (între Hcn 1502, Hcn 1498, Hcn 1505, str. G. Antipa, Calea Buziaşului), se va mari faţă de cea prevăzută prin P.U.G.

Propunerea se încadrează în prevederile Certificatului de Urbanism, nr. 5730/13.12.2004. Se vor respecta condiţiile impuse de prin avizele eliberate de deţinătorii de reţele şi utilităţi publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 137/N/2000 al M.L.P.A.T. ( M.T.C.T.)

Planului Urbanistic de Detaliu “Zonă rezidenţială Calea Buziaşului - IV”, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

